سو چرشنبه‌سی

سو چرشنبه‌سی — نوروز بایرامی‌نین ایلک چرشنبه‌سی. بو چرشنبه‌نی  " یالانچی " ،  " ازل چرشنبه " ،  " سولار نوروزو "  دا آدلاندیریرلار. سو چرشنبه‌سینده سو و سو منبع‌لری تزه‌له‌نیر، آرخلار قایدایا سالینیر، سو حؤوضه‌لرینده آبادلیق ایشلری گؤرولور، سو ایله باغلی موختلیف شنلیک‌لر کئچیریرلر.سو چرشنبه‌سی سویا تاپینما اینامی ایله باغلی‌دیر. هله گون دوغمامیشدان هامی سو اوستونه گئدیر، ال-اوزونو یویور، بیر-بیری نین اوزرینه سو چیله‌ییر، سو اوستوندن آتلانیر، یارالی‌لارین یاراسینا سو چیله‌ییرلر. خالقین اینامینا گؤره سو چرشنبه‌سی گونو  " تزه سو " دان کئچن‌لر، آزارینی، بئزارینی اونا وئرن‌لر ایل بویو خسته‌لیکدن اوزاق اولارلار. همین گون سو اوستونده موختلیف مراسیم‌لر کئچیریلیر، قدیم تورکلرده سو تانری‌لاری ساییلان آبان و یادانین شرفینه نغمه‌لر اوخونور. سو ایله باغلی اینانج‌لاردا دئییلیر:    

   سوفره یه سو داغیلماسی آیدینلیق‌دیر،  
   سو ایچن آدامی قفیل وورمازلار،  
   سو ایچن آدامی ایلان چالماز،  
   لال آخان سودان کئچرکن سویوم ایره‌لیله دئیرلر  

  بیر چوخ آتالار سؤزونده ده سویون موقدس‌لیگی عکس اولونور: 

 سو اولان یئرده دیریلیک اولار،  
 سو احسان‌دیر،  
 سو موردارلیق گؤتورمز،  
 سویو چیرک‌لندیره‌نین نعشینی یوماغا سو تاپیلماز.  

بؤلمه:نوروز